జులై 1న‌ `ప్రేమ‌లీల‌..పెళ్ళి గోల` విడుద‌ల‌
Highlights
తమిళంలో గ్రాండ్ సక్సెస్ అయిన వెల్లై కారన్ మూవీ తెలుగులో విడుదల
ప్రేమ లీల పెళ్లి గోల పేరుతో రిలీజ్ కానున్న చిత్రం
విష్ణు విశాల్, నిక్కీ గర్లానీ జంటగా తెరకెక్కిన ప్రేమ లీల పెళ్లి గోల
ఇటీవ‌ల త‌మిళ్ లో  విడుద‌లై బ్లాక్ బ‌స్ట‌ర్ అయిన `వెల్లై కార‌న్` చిత్రాన్ని `ప్రేమ‌లీల‌-పెళ్ళి గోల` టైటిల్ తో  మ‌హా వీర్ పిలిమ్స్ అధినేత‌ నిర్మాత పార‌స్  జైన్  తెలుగు ప్రేక్ష‌కుల‌కు అందిస్తున్నారు. విష్ణు విశాల్, నిక్కీ గ‌ల్రానీ నాయ‌కానాయిక‌లుగా న‌టించారు. ఎళిల్ ద‌ర్శ‌క‌త్వం వ‌హించారు. అన్ని ప‌నులు పూర్తిచేసుకుని జులై 1న రిలీజ్ అవుతుంది. ఈ సంద‌ర్భంగా 
 
శ్రీ మ‌హావీర్ ఫిలింస్ అధినేత, నిర్మాత పార‌స్  జైన్ మాట్లాడుతూ ` ప్రేమ‌లీల ఒకరిది. పెళ్ళి గోల మ‌రొక‌రిది. అదే ఈ సినిమా క‌థ‌. కామెడీ..ల‌వ్ ..ఎమోష‌న్స్ అన్నీ అంశాల‌తో ప‌క్కా క‌మ‌ర్శియ‌ల్ గా తెర‌కెక్కింది.  మాతృక‌లో సినిమా పెద్ద విజ‌యాన్ని సాధించింది. ఇప్పుడు తెలుగు లో ఆ స్థాయి విజ‌యాన్ని అందుకుంటుంద‌న్న న‌మ్మ‌కం ఉంది. తొలి కాపీ సిద్దమైంది. సినిమా చూసిన వాళ్లంతా ఆద్యంతం క‌డుపుబ్బా న‌వ్వుకునే సినిమా అని ప్ర‌శంసించారు. ముఖ్యంగా ద్వితియార్థంలో సాగే  కామెడీ హైలైట్ గా ఉంటుంది. జులై 1న సినిమా విడుద‌ల‌ చేస్తున్నాం` అని అన్నారు.
 
చిత్ర హీరో విష్ణు విశాల్ మాట్లాడూతూ `ఐటీ ఉద్యోగం చేసుకుంటోన్న స‌మ‌యంలో త‌మిళ్ సినిమాల్లో అవ‌కాశం రావ‌డంతో హీరోగా ట‌ర్న్ అయ్యా.  `వెన్నైలా క‌బాడీ కుజు` (`భీమిలి క‌బ‌డ్డి జ‌ట్టు`) చిత్రం నాకు మంచి గుర్తింపునిచ్చింది. ప్ర‌స్తుతం కొన్ని సినిమాల‌తో బిజీగా ఉన్నా. ఇటీవ‌ల విడుద‌లైన  `వెల్లై కార‌న్` చిత్రం  మంచి బ్రేక్ నిచ్చింది.  త‌మిళ్ లో పెద్ద హిట్ అయింది.  జులై 1న  తెలుగు ప్రేక్ష‌కుల ముందుకు వ‌స్తున్నాం. అంద‌రూ త‌ప్ప‌కుండా ఆద‌రిస్తార‌ని కోరుకుంటున్నా` అని అన్నారు.
Last Updated 26, Mar 2018, 12:03 AM IST